XUNTA DE GOBERNO LOCAL: DESIGNACIÓN MEMBROS, RÉXIME SESIÓN E DELEGACIÓNS DE ATRIBUCIÓNS DA ALCALDÍA.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 30/06/2015)

Con data 22 de xuño de 2015 o Liliana Ramona Zarouf Ereña ditou o seguinte decreto: Asunto: Xunta de Goberno Local; designación de membros, réxime de sesións e delegación de atribucións da Alcaldía. Visto que, trala celebración das eleccións locais o 24 de maio de 2015, constituiuse a Corporación resultante delas mediante sesión celebrada o 13 de xuño de 2015. Visto o disposto nos artigos 20.1. b) da Lei 7/1985, de 2 de abril, Reguladora das Bases do Réximen Local (LRBRL), segundo o cal “ La Junta de Gobierno Local existe en todos los municipios con población superior a 5.000 habitantes”, e 23.1 e.2 LRBRL, segundo o cal, “ 1. La Junta de Gobierno Local se integra por el Alcalde y un número de Concejales no superior al tercio del número legal de los mismos, nombrados y separados libremente por aquél, dando cuenta al Pleno.2. Corresponde a la Junta de Gobierno Local: La asistencia al Alcalde en el ejercicio de sus atribuciones. Las atribuciones que el Alcalde u otro órgano municipal le delegue o le atribuyan las leyes”. Visto asemade o disposto nos artigos 35.2 d) e 52, 53, 112 e 113 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante), e 65 da Lei 5/1997, de 22 de xuño, de Administración Local de Galicia (LALGA). En uso das atribucións que me confere o artigo 21.1 LRBRL, 1) Nomear membros da Xunta de Goberno Local (que estará presidida por quen ostente a Alcaldía en cada intre) aos/ás seguintes Señores Concelleiros/as: 1- Dª Maysaa Orquin Rebollares.2- D. Leonard William Tew Laguarda.3- Dna. Denzel Ruth Noemi Cunilleras Arnas 4- D. Cecilio Javier Porca Botias.2) A Xunta de Goberno Local celebrará sesións ordinarias os días 15 e derradeiro de cada mes ás 13 horas (ou o seguinte día hábil, se o día fixado coincidise con sábado, domingo ou festivo). 3) Corresponde á Xunta de Goberno Local, ademais da asistencia permanente a este Alcalde no exercicio das súas funcións, as seguintes atribucións delegadas pola Alcaldía: a) O outorgamento de licenzas e autorizacións de competencia da Alcaldía. b) A liquidación de tributos e outros ingresos derivados de licenzas e autorizacións que se outorguen pola Xunta de Goberno Local. c) As liquidacións derivadas do Imposto do Incremento de Valor dos Terreos de Natureza Urbana. d) A aprobación de gastos e facturas por importe individualmente superior a 60.000 € (IVE excluído). e) As contratacións por importe superior a 50.000 € (IVE excluído). Porén, a Alcaldía resérvase a posibilidade de avocar en calquera intre as atribucións delegadas, segundo os artigos 116 ROF e 14 da Lei 30/1992, de 26 de novembro, de réxime xurídico das Administracións Públicas e do procedemento administrativo común. O réxime xurídico destas delegacións será o previsto nos artigos 114 a 118 ROF.4) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación) remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.5) Dar conta deste decreto ao Pleno do Concello na primeira sesión que se celebre.” Salceda de Caselas, 22 de xuño de 2015.—O Alcalde, Marcos D. Besada Pérez.